Anne Frank-museum – amptelike webwerf van die Anne Frank-huis.
Die verhaal van Anne Frank en inligting oor die museum in Afrikaans
Haar dagboek en haar gesig is oor die hele wêreld bekend en daagliks besoek duisende mense die Anne Frank-huis in Amsterdam. Die museum wil die herinnering aan Anne Frank lewendig hou en soveel mense as wat moontlik is, bereik.
Wie is Anne Frank en hoekom is sy so beroemd?
Tydens die Tweede Wêreldoorlog skuil Anne Frank om vervolging van die Jode deur die Nazi’s vry te spring. Sy word ontdek en sterf in die konsentrasiekamp in Bergen-Belsen. Haar verhaal het wêreldwyd bekend geword danksy haar gepubliseerde dagboek. Anne Frank se dagboek is in 70 tale vertaal. Die plek waar Anne van 1942 tot 1944 geskuil het, staan bekend as die agterhuis en is deel van ons museum. In die museum kan jy Anne Frank se oorspronklike dagboek, wat sy tydens haar skuiling geskryf het, sien. Die museum vertel die verhaal van hoe agt mense geleef het terwyl hulle weggekruip het, en wie hulle gehelp het. Die taal van die museum en die tentoonstelling is Nederlands en Engels. Vir diegene wat nie in staat is om die museum te besoek nie, is daar die Die Agterhuis Aanlyn (in Engels, Duits en Nederlands ).
Neem ‘n kykie by die aanlyn visuele tentoonstelling oor Anne Frank en ander verwante tentoonstellings oor die twintigste eeu.
Bestel die dagboek
Anne het vanaf 12 Junie 1942 tot 1 Augustus 1944 in haar dagboek geskryf. Bestel Anne Frank se dagboek by ons aanlynwinkel.
Jy kan die webwerf van die Anne Frank-stigting in Nederlands, Engels, Duits, Frans, Spaans of Italiaans deurblaai. Gebruik die taalkieslys en die soekveld bo regs om meer inligting te vind.
Die museum bied verskillende programme aan vir skole. Daar is ook programme vir volwassenes en vir kinders wat met hul (groot)ouers die museum besoek. Verdere informasie is in Engels beskikbaar.
Koop toegangskaartjies aanlyn, druk dit af en loop by aankoms by die museum tot by die spesiale toegangsdeur, links van die hoofingang. Dit bespaar baie tyd en is maklik om te doen. Verdere informasie is in Engels beskikbaar.